විශිෂ්ට පිතිහරඹයක නිරත වූ කැලණිය ගුරුකුල විදුහල් පිලේ නිලේන්ද්‍ර ප්‍රභාෂ් නොදැවී ලකුණු 71ක් රැස් කරමින් කැලණිය ධර්මාලෝක විදුහල සමඟ සරවනමුත්තු පිටියේ පැවැති 20 වැනි වාර්ෂික එක්දින ක්‍රිකට් තරගයෙන් කඩුලු 5ක ජයක් තම පිලට හිමිකර දීමට සමත් විය.පළමුව පන්දුවට පහරදුන් ධර්මාලෝක පිල ඕවර 44.1 කදී ලකුණු 149කට දවාලීමට රොෂාන් අනුරුද්ධ ප්‍රමුඛ ගුරුකුල පන්දු යවන්නෝ සමත් වූහ.ලකුණු 150ක ඉලක්කයක් හඹා ගිය ගුරුකුල පිල ඕවර 45.5කදී කඩුලු 5ක් පමණක් දැවී ජයග්‍රහණය අත්කර ගත්තේ ය.තරගයේ වීරයා හා දක්ෂතම පිතිකරු ලෙස ගුරුකුල විදුහලේ නිලේන්ද්‍ර ප්‍රභාෂ් සම්මාන දිනූ අතර හොඳම පන්දු යවන්නා ලෙස ගුරුකුල විදුහලේ රොෂාන් අනුරුද්ධ සම්මාන ලබා ගත්තේ ය.